Tervetuloa ohjelman pariin! Kaipaatko läheisempää suhdetta Jumalaan?
Vieraanamme on herätyspuhuja Juennine Fox, -
joka tahtoo herättää ihmisissä tulta Kristuksen puoleen.
Tervetuloa ohjelmaan, Juennine! - Kiitos, että sain tulla.
Olet evankelista ja herätyspuhuja. Matkustat kaikkialla maailmassa.
Missä kävit, ennen kuin tulit tänne Suomeen?
Ennen Suomeen tuloa olin kotona Yhdysvalloissa.
Puhuin Kaliforniassa Keskuslaaksossa ja Pohjois-Kaliforniassa.
Todistin Jumalan Hengen vuodatusta mahtavalla tavalla.
Monien elämä muuttui.
Monet ottivat Jeesuksen vastaan Vapahtajanaan.
Mitä Jumala teki? Parantuiko ihmisiä?
Parantui. Eräässä kokouksessa oli nainen pyörätuolissa.
Hän ei ollut pystynyt kävelemään pitkään aikaan.
Pyhän Hengen läsnäolo laskeutui, kun aloimme ylistää Häntä.
Raamatussa sanotaan, että kun Häntä korotetaan, Hän vetää kaikki tykönsä.
Kun Herran läsnäoloa korotetaan, Hän tulee ja nousee valtaistuimelle.
Ihmiset alkoivat ylistää. Nainen todella halusi parantua.
Laskin käteni hänen ylleen. Hän kaatui maahan Jumalan voimasta.
Kun hän nousi ylös, hän pystyi kävelemään -
ensi kertaa ilman pyörätuolia.
Ihmiset innostuivat nähtyään, miten hän käveli, hyppeli ja ylisti Jumalaa.
Se oli aivan kuin Kauniillaportilla, kun mies käveli, hyppeli ja ylisti Jumalaa.
Ihmiset odottivat Pyhän Hengen ilmestymistä ja sitä, -
kun kirkkaus paljastaa Hänen läsnä- olonsa, rakkautensa ja hyvyytensä.
Se tapahtuu, kun katseet ovat kääntyneinä Kristukseen.
Kuulostaa innostavalta. Sitä mekin täällä Suomessa kaipaamme.
Olet käynyt Suomessa aiemminkin, 15 vuotta sitten.
Mikä on muuttunut 15 vuoden aikana?
Ihmiset ovat nyt toivottomampia ja lannistuneempia kuin ennen.
Monet ovat lakanneet käymästä kirkoissa ja seurakunnissa.
He ovat kyllästyneet uskontoon.
Uskonto tappaa ihmisiä ja asettaa heidän ylleen kuormia.
Jeesuskin vihasi uskontoa. Hän opetti suhteesta.
Olemme niin kietoutuneet rakenteisiin, sääntöihin ja lakeihin, -
että olemme unohtaneet, miksi käymme kirkossa ja seurakunnassa: -
kohtaamassa elävää Jumalaa, hake- massa yhteyttä Hänen läsnäoloonsa -
ja tutustumassa rakastavaan Jumalaan.
Ihmiset ovat alkaneet keskittyä ongelmiinsa Kristuksen sijaan.
Pyhä Henki tahtoo tällä hetkellä herättää meitä ja puhaltaa meihin, -
niihin kuiviin luihin, jotka ovat lannistuneet tai loukkaantuneet -
ja lakanneet käymästä seurakun- nassa. Hän haluaa ilmestyä omilleen -
ja muistuttaa, ettei pidä katsoa ihmiseen ja perinteisiin vaan Häneen.
Kun käännämme katseemme taas Kristukseen ja Hänen tuntemiseensa,-
saamme ikuisen elämän ja kaipaamamme tyydytyksen.
Kuulostaa innostavalta. Synnyit perheeseen, jossa isäsi oli pastori -
tai saarnaaja.
Puhuit äsken uskonnosta ja todellisesta uskosta.
Kenties alussa näit kristinuskon uskontona, jolla ei ollut merkitystä.
Millaista oli olla pastorin tytär?
Se oli vaikeaa. Minua tarkkailtiin. Sydämeni ei ollut siinä mukana.
Isä antoi elämänsä Kristukselle oltuaan kolarissa.
Hän oli kuolla.
Hän lupasi Jumalalle, että jos Jumala pelastaisi hänet, -
hän antaisi elämänsä Kristukselle. Niin siinä kävi. Tapahtui ihme.
Jumala pelasti hänet yliluonnollisesti. Hän antoi elämänsä Kristukselle.
Hän palasi kotiin ja sanoi: "Olen muuttunut mies."
Meistä kukaan ei palvellut Jumalaa. Harrastimme kaikenlaista muuta.
En edes tiennyt, uskonko Jumalaan. Isä pakotti meidät seurakuntaan.
Aloimme käydä baptistiseurakunnassa Detroitissa.
Sydämeni ei ollut siinä mukana. Piileksimme äidin kanssa lehtereillä.
Isä oli älykäs, ja hänellä oli nälkä Jumalan puoleen.
Hänestä tuli nopeasti päädiakoni ja avustava pastori.
Paine lisääntyi. Hänen vaimonsa ja lapsensa piileksivät lehtereillä.
Tulimme mukaan, mutta olimme vastahakoisia.
Meillä ei ollut ollut ihmeellistä kohtaamista Jumalan kanssa.
Seurakunta oli minulle vain lakeja ja melua. Halveerasin kokouksia.
Eräänä sunnuntaina kokousavustajat lauloivat minulle.
Pelastumiseni puolesta rukoiltiin.
Tule Jeesuksen luo Tule Jeesuksen luo
Tule Jeesuksen luo juuri nyt
Tule Jeesuksen luo
Tule Jeesuksen luo juuri nyt
Hän pelastaa sinut Hän pelastaa sinut
Hän pelastaa sinut juuri nyt
Hän pelastaa sinut
Hän pelastaa sinut juuri nyt
Olin kuin en olisi huomannut. - En voisi vastustaa tuollaista ääntä.
He lauloivat joka viikko. En ymmärtänyt, että tulin synnintuntoon.
Jokin ravisutti maailmaani, enkä tiennyt, mitä se on.
Keksin keinon, miten saan hätisteltyä heidät kimpustani.
Päätin valehdella ja teeskennellä uskovaa, ettei minua enää vaivattaisi.
Loistoajatus! - Jumalalla olikin huumorintajua.
Seuraavana sunnuntaina vastasin alttarikutsuun.
Ihmiset alkoivat kiljua ja riemuita. "Hän antaa elämänsä Herralle!"
Pastori kysyi: "Uskotko, että Jeesus Kristus on Jumalan Poika?
Haluatko antaa elämäsi Hänelle?" Valmistauduin valehtelemaan.
Kun olin avaamassa suutani, koin valtavaa läsnäoloa.
Se oli voima, Persoona. Hän oli kuolematon ja voittamaton.
Elävä Jumala astui minun ja pastorin väliin. En edes uskonut Jumalaan.
Rakastava ja vakuuttava voima seisoi edessäni. Näin Jumalan.
Elämä vilahti silmieni edestä. Tunnistin silloin olevani syntinen.
Muistin kaikki tekemäni pahat asiat, -
kuten naapurin koiran varastaminen tai vanhemmille inttäminen.
Olin pulassa. Aioin valehdella Jumalalle, ja Hän seisoi edessäni.
Sillä hetkellä Jumalan läsnäolo alkoi säteillä rakkautta.
Se täytti minut.
Se tulvi minuun ja toi valtavan ilon ja rauhan.
Jumala sanoi: "Juennine, en tullut tappamaan sinua, -
vaan tulin antamaan elämän ja yltäkylläisyyden."
Tunnistin sillä hetkellä, että olin etsinyt Häntä koko ikäni.
Hän oli ehdoton rakkaus ja ehdoton ilo.
Kehostani ja vatsastani nousivat yhtäkkiä sanat.
Se ei ollut valhetta vaan kaipausta rakastavaa Jumalaa kohtaan.
Hän tuli pelastamaan minut. Tajusin tarvitsevani sitä. Sanoin: "Uskon.
Uskon, että olet Jumalan Poika ja kuolit edestäni. Otan Sinut vastaan."
Vaikka aioit valehdella, Jumala käytti tilanteen hyödyksi.
Hän ilmestyi sinulle.
Ymmärsit, että se oli todellista uskoa, ei uskontoa.
Myöhemmin Jumala kutsui sinut työhön. Miten se tapahtui?
Milloin Hän kutsui sinut?
Sain kutsun, kun pääsin raamattukoulusta.
Kävin Victory-raamattukoulua Tulsassa.
Tiesin, että Jumala oli kutsunut minut parantamis- ja ihmetyöhön.
Palasin New Yorkiin. Asuin siellä 7 vuotta. Kaikki ovet sulkeutuivat.
Lannistuin.
Yritin vuoden ajan saarnata seurakunnissa. Ovia ei avautunut.
Annoin periksi. "Palaan maailmaan. Mitä hyötyä oli raamattukoulusta?"
Kun annoin periksi enkä enää edes halunnut palvella Jumalaa, -
eräs radikaali kokemus muutti elämäni ja vei minut kansakuntiin.
Tämä siis tapahtui Yhdysvalloissa? - Aivan, New Yorkissa.
Sanoin, etten halua palvella Jumalaa enää.
Luisuin taaksepäin. Ihmiset rukoilivat, että palaisin Jumalan luo.
Tunnistin, että olin kaukana Jumalasta. Rukoilin: -
"Herra, anna anteeksi, että olen kääntänyt Sinulle selkäni, -
etten ole rukoillut enkä käynyt seurakunnassa puoleen vuoteen -
ja että olen puuhastellut kaikkea muuta. Valitsen nyt Sinun tiesi."
Sanoin: "Tapahtukoon tahtosi. Seuraan tietäsi, minne se viekin."
Silloin Jumala sanoi: "Osoitan sinulle kirkkauteni."
Oliko vaikea palata? Ajattelitko, ettet enää ansaitse sitä?
Koin, etten enää ansainnut sitä. Siksi sitä kutsutaan armoksi.
Olimmepa miten kaukana tahansa Jumalasta, Hän rakastaa meitä.
Jos käännymme, teemme parannuksen ja olemme rehellisiä, -
on Hän uskollinen ja vanhurskas ja puhdistaa meidät vääryydestä.
Kun pyysin anteeksi, tunsin iloa ja tiesin palanneeni Jumalan yhteyteen.
Hänen armonsa ja rakkautensa muuttivat elämäni.
Kaksi päivää sen jälkeen kun Hän sanoi ilmoittavansa kirkkautensa, -
sain rukoilla naisen puolesta, ja tämä nousi kuolleista.
Siitä alkoi ihmepalvelutyö maailmalla.
Olin luopio mutta sain uuden mahdollisuuden, -
ja nyt sain rukoilla kuolleen puolesta.
Miten se tapahtui? Se varmasti kiinnostaa ihmisiä.
Sanoin: "Herra, olen innostunut palvelemisestasi, -
mutten ymmärrä, mitä tarkoittaa 'osoitat kirkkautesi.'"
Seuraavana päivänä töissä Hän näytti, mitä se tarkoittaa.
Olin vastaanottotiskillä. Aloin vapista voimakkaasti ja voida pahoin.
Se ei kuulosta hyvältä, mutta Jumala sai sen avulla minut kotiin.
Kotitalossani oli nainen, joka oli ollut kuolleena yli 20―25 minuuttia.
Pomoni lähetti minut kotiin, koska vapisin ja voin pahoin.
Se oli jumalallinen ajoitus. Kotitalos- sani kaikki juoksivat hermostuneena.
Eteisaulassa kysyin, mitä oli meneillään.
Voin itsekin pahoin ja vapisin. Minulle vastattiin: "Nainen on kuollut.
Hän on ollut kuolleena 20―35 minuuttia."
Ambulanssi oli jumiutunut New Yorkin ruuhkaan.
Naisen nimi oli Agnes. En tuntenut häntä. Mielessäni oli vain oma kipuni.
Olin iloinen, että kirkkaus palasi elämääni, mutta halusin aspiriinia.
Menin hissiin ja painoin 14. kerroksen nappia. Asuin 14. kerroksessa.
Pieni hiljainen ääni alkoi puhua minulle, kun hissi nousi.
"Juennine, mene kahdeksanteen kerrokseen -
ja herätä nainen kuolleista."
Miltä sinusta tuntui?
Ajattelin, että se on paholaisesta. "Väisty minusta, saatana!"
Olin ollut luopiona puolen vuoden ajan. Keskityin omiin juttuihini.
Olin pyytänyt anteeksi vasta edellisiltana ja saanut iloni takaisin.
Nyt taistelin flunssaa vastaan enkä pystynyt edes rukoilemaan sitä.
Miten voin rukoilla kuolleen puolesta? Se ei voinut olla Jumalasta.
Jumala käyttää hulluutta saattaakseen viisaat häpeään.
Raamatun mukaan Hänen voimansa tulee täydelliseksi heikkoudessamme.
Jumala odotti, että tulen paikkaan, jossa en voi kerskata itsestäni.
Seurakuntani ei ehtinyt antaa minulle nimikylttiä. "Pätevä."
Se ei johtunut suuresta uskostani eikä pitkällisestä rukouksesta.
Se johtui siitä, että sanoin: "En pysty. Tee Sinä se.
Auta. Jos annat voiman, teen, mitä tahdot." Se oli kuuliaisuutta.
Olit valmis tekemään sen. - Tiesin, etten itse pysty. Sen piti olla Hän.
Kun pyysin Jumalalta voimaa, minulle tuli Jumalan Sana.
Hissi pysähtyi kahdeksanteen kerrokseen. Ovi avautui.
Seisoin jähmettyneenä. Minulle tuli Jumalan Sana: -
"Herättäkää kuolleita, puhdistakaa pitalisia...
Lahjaksi olette saaneet, lahjaksi antakaa."
"Minä olen ylösnousemus ja elämä; -
joka uskoo minuun, se elää, vaikka olisi kuollut."
Teette vielä suurempiakin tekoja, koska minä menen Isän luo.
Sanasta tuli elävää. Ne eivät olleet enää sanoja raamatunlehdillä.
Sanasta tuli elävää omassa arjessani. Minun piti alkaa soveltaa sitä.
Oliko sitä helppo uskoa? - Oli. Jumalan Sana rakentaa uskoa.
Raamatun mukaan usko tulee kuulemisesta ja kuuleminen Sanasta.
Kun varastoimme Sanaa sisällemme, se puhuu meille, kun tarvitsemme sitä.
Olin istuttanut siemenen, ja nyt se puhui minulle. Sana rakensi uskoa.
Kun Hän muistutti sananpaikasta, tuntui kuin olisin saanut vitamiinia.
Se muutti minut parissa minuutissa.
Muutuin pelokkaasta sairaasta tytöstä -
suureksi Jumalan naiseksi. "Missä kuollut nainen on?"
Jumalan Sana siis teki muutoksen. Se et ollut sinä itse, vaan Hän.
Jumalan Sana antoi uskon, Hänen Sanansa, Hänen voimansa.
Kristus on kirkkauden toivo, sanotaan Raamatussa. Emme luota lihaan, -
omaan kokemukseen, ansioon, voimaan tai viisauteen.
Turvaudumme yksin Jeesukseen.
Opetuslapset kysyivät, mitä pitää tehdä, jotta tekisi Jumalan tekoja.
Jeesus sanoi, että uskokaa Jeesuksen nimeen ja Jumalan Poikaan.
Hissin ovi avautui. Jumala ohjasi minut kuolleen naisen luo.
Laskin käteni hänen ylleen ja rukoilin Jeesuksen nimessä voimalla.
"Jeesuksen Nasaretilaisen nimessä, paholainen, sidon sinut.
Sairauden henki, lähde hänestä. Julistan naiselle terveyttä.
Agnes, tule ulos!" Jumala herätti hänet kuolleista.
Elämäni muuttui ikihyviksi, koska näin Hänen voimansa.
Hän on sama yhä tänäänkin ja iäti.
Hän herättää hengellisesti, fyysisesti ja emotionaalisesti kuolleita.
Näet sitä joka päivä, kun matkustat julistamassa.
Totta. Jeesus Kristus on sama. Hän elää. Pyhä Henki toimii.
Raamatun mukaan viimeisinä päivinä Hän vuodattaa Henkensä kaikkialla.
Jumala tekee enemmän kuin paholai- nen. Tarvitsemme näkeviä silmiä.
Haluan olla siellä, missä Pyhä Henki ja Jumala toimivat.
Hän etsii jotakuta, joka avaa sydämensä ja etsii Häntä.
Jumala lähetti sinut itse asiassa Israelista kansakuntiin.
Hän sanoi pian sen jälkeen: "Näit parantavan voimani. Lähetän sinut."
Tällä kerralla tottelin Jumalaa. En pelännyt rukoilla ja totella Jumalaa.
Heti kun Hän sanoi: "Mene Israeliin", hyppäsin koneeseen.
Hän oli osoittanut uskollisuutensa kokemukseni kautta.
Monet ihmiset epäilevät Jumalan lupauksia.
Ihmiset valehtelevat, mutta Jumala ei ikinä valehtele.
Hän on tie, totuus ja elämä. Hän ei voi valehdella.
Kun luotamme Häneen, vaikka emme aina ymmärtäisikään Hänen teitään, -
ja uskomme lapsenkaltaisella uskolla, saamme nähdä Jumalan kirkkauden.
Kuuliaisuus ja usko ovat ovia sille, että näemme kirkkauden ja ihmeitä.
Jumala haluaa käyttää jokaista. Se on perintömme Kristuksessa.
Meitä käytetään kirkastamaan Jeesusta. "Teette isompia tekoja."
"Ne, jotka uskovat, panevat kätensä sairaiden ylle, ja nämä paranevat."
Jumala etsii niitä, jotka uskovat Hänen Sanaansa.
Monet katsojat varmasti haluaisivat nähdä näitä asioita Suomessa -
ja olla Jumalan käytössä. Miten neuvoisit heitä?
Miten he löytävät kirkkauden ja läheisyyden Jumalan kanssa?
Jes. 53 alkaa sanoilla -
"Kuka uskoo meidän saarnamme, -
kenelle Herran käsivarsi ilmoitetaan?"
Hän esittää kysymyksen. Se on niille, jotka uskovat.
Ne, jotka uskovat, näkevät Herran käsivarren eli Herran voiman.
Kenen raportin uskot? Valitsen sen, että uskon Herran raporttiin.
Ensimmäinen keino nähdä Jumalan tekoja on uskoa Hänen Sanaansa.
Jumala ei valehtele. Se, mitä Hän sanoo, on totta.
Uskomme aktivoi ihmeet. Uskomme osoittaa Jumalalle, -
että uskomme siihen, kuka Hän on ja että Hän voi tehdä sen, mitä lupaa.
Hän loi maailman ja meidät. Mikään ei ole Hänelle mahdotonta.
Sanotaan, että Hän on haavoitettu rikkomustemme tähden -
ja runneltu pahojen tekojemme tähden, -
ja Hänen haavainsa kautta me olemme paratut.
Jokainen haava Jeesuksen selässä edusti jotakin sairausryhmää.
Hän kantoi kipumme ja sairautemme.
Jokainen haava edusti köyhyyttämme, tautejamme, -
tunne-elämän vaurioita, sielun vaurioita, mielen vaurioita.
Hän kantoi ne kaikki, ja Hänen haavainsa kautta olemme paratut.
On tunnustettava, että Hän maksoi hinnan synneistämme, -
heikkouksistamme ja epäonnistumisistamme.
Minun ei siis tarvitse katsoa sisääni ja sanoa: "En pysty."
Voin katsoa ylös ja sanoa: "Sinä teit sen." Se on ristin sanoma.
Se en ole minä, vaan Kristus, ei minun uskoni vaan usko Jumalaan.
Se ei ole sairauteni. Jeesus kantoi sen ja antoi minulle oman terveytensä.
Sitäkö käytät, kun matkustat maailmalla ja väsyt joskus?
Niinkö pääset takaisin Hänen läsnäoloonsa ja saat voimaa?
Aivan. Palaan ristin juureen.
Psalmissa 103 sanotaan: "Kiitä Herraa, minun sieluni, -
äläkä unhota, mitä hyvää hän on sinulle tehnyt".
Ensinnäkin täytyy muistaa, mitä Kristus on tehnyt meille.
Aina kun olemme väsyneitä tai tarvitsemme jotakin, -
on muistettava, mitä Kristus on tehnyt. "Tänään oloni on heikko."
Raamatussa sanotaan: "Sanokoon heikko: 'Minä olen sankari'", -
koska Jeesus kantoi heikkouteni ristillä. Häntä lyötiin.
Hän oli niin heikko, että erään miehen piti kantaa ristiä Hänen puolestaan.
Jeesus tietää, mitä on olla heikko.
Hän on ylipappimme. Saan Hänen voimansa.
Hän otti heikkouteni, jotta saan Hänen voimansa. Se on jumalallinen vaihto.
Vaihdan suruni Hänen iloonsa, sairauteni Hänen terveyteensä -
ja tyhjyyteni Jumalan läsnäoloon.
Jumala antaa kauttasi myös profeetallisia sanomia.
Mitä Jumala haluaa sanoa Suomelle?
Koetko, että Jumala tahtoo tehdä jotakin sinä aikana kun olet täällä?
Koen. Uskon, että olemme astumassa strategiseen kairos-hetkeen -
ja että Jumala haluaa tässä hetkessä antaa Suomelle väkevän ilmestyksen -
ja väkevän Hengen vuodatuksen, koska Suomi on kuiva, kuollut -
ja perinteisiin sidottu. Ihmiset ovat huomanneet, etteivät perinteet toimi.
Vasta kun tunnustamme, -
että keinomme ovat lopussa ja että olemme toimineet väärällä tavalla, -
voimme kääntyä Jumalan puoleen ja pyytää Hänen apuaan.
Sitten Hän sanoo: "Olen vastaus."
Uskon, että Jumala on antamassa Suomelle vuodatuksen, -
koska maa on valmis Jumalan kohtaamista ja ilmestystä varten.
Se hylkää kuolettavat uskonnolliset säännöt ja perinteet -
ja omat käsityksensä Jumalan Sanasta.
Suomi on valmis toimimaan Jumalan tavalla. Se on nälkäinen.
Nälkäiset ravitaan, sanoo Raamattu.
Uskon, että ihmisten täytyy etsiä Jumalan läsnäoloa -
ja että Pyhä Henki tahtoo vuodattaa Hänen läsnäolonsa -
ja paljastaa Hänen rakkautensa ja ilonsa omilleen.
Hän tahtoo paljastaa, kuka Hän todella on.
Alussa sanotaan, että Jumala loi Aadamin ja Eevan.
Jumalan läsnäolo alkoi virrata kaikkialla maan päällä.
Kirkkaus, läsnäolo peitti maan.
Taivas on Jumalan kirkkauden ja läsnäolon kyllästämä.
Hänen läsnäolossaan on elämä, ilo ja täydellinen täyttymys.
Hänen läsnäolossaan kaikki on elävää. Ei ole kuolemaa.
On vain täydellinen täyttymys, energia, voima ja rakkaus.
Hän on Hänen shekina-läsnäolonsa.
Siellä, missä Hänen läsnäolonsa on, on elämää.
Sitä tarvitsemme. Meidän täytyy etsiä Hänen läsnäoloaan syvästi, -
ei vain lauluin tai tulemalla jumalanpalvelukseen.
Jumala kosiskelee ihmisiä etsimään Hänen läsnäoloaan.
Kun Aadam ja Eeva lankesivat syntiin, -
he menettivät Jumalan läsnäolon.
Läsnäolossa he nauttivat yhteydestä Jumalan kanssa -
ja rakkaussuhteesta Luojaansa.
Kun synti tuli, Jumalan läsnäolo kaikkosi.
Tässä hetkessä tarvitaan ihmisten ennalleen asettamista, -
niitä, jotka eivät etsi vain tilai- suuksia kirkossa tai seurakunnassa, -
vaan kohtaamista Pyhän Hengen kanssa Hänen läsnäolossaan.
Jumala haluaa vetää sinut ja minut takaisin rakkautensa läsnäoloon, -
yksilöllisesti niin että jokainen näkee Hänet, rakastaa Häntä, -
kokee Hänen ilonsa ja hyvyytensä.
Monet puhuvat vuodatuksesta, ja odotamme sitä Suomessa.
Tuleeko se parannuksenteon kautta -
vai olemalla avoin Hänen Henkensä suuntaan?
Miten Hänen läsnäoloonsa pääsee?
Hyvä kysymys. Annoitkin jo vastauksen: parannuksenteon kautta.
Ihmiset eivät halua enää kuulla parannuksenteosta.
Seurakunnassa monet uskovat, että olemme armon alla.
Johannes Kastajan sanoma oli: "Tehkää parannus!"
Hän oli huutava ääni erämaassa. Hän valmisti tietä Vapahtajalle.
Kun Jeesus tuli, Hän julisti samaa sanomaa.
Jokaisessa evankeliumissa sanotaan, että Hän sanoi: "Tehkää parannus, -
sillä taivasten valtakunta on tullut lähelle."
Ensin piti tehdä parannus eli muuttaa mieli ja ajatustavat, -
muuttaa sydän, avata sydän, tunnustaa synnit, tunnustaa virheet, -
jotta voi kokea Jumalan valtakunnan vuodatuksen -
ja Jumalan läsnäolon.
Jeesuksen kokouksissa kävi niin. Hän opetti Sanaa, -
jotta se muuttaisi ihmisten ajattelun.
Hän puhui Jumalan teistä ja valta- kunnasta, että Jumala on Kuningas, -
että Hän on Pyhä ja että Hän on rakkauden Jumala.
Meidän tulee antaa anteeksi, jos haluamme päästä valtakuntaan.
Hän opetti meille teitään, ja ihmiset tekivät parannuksen.
Sokea huusi: "Jumalan Poika! Armahda minua!"
Aviorikoksesta tavattu nainen juoksi Jeesuksen luo hakemaan armoa.
Jeesus oli armahtavainen.
Tehkää parannus, että virvoituksen ajat tulisivat Jumalan Hengeltä, -
sanoi apostoli. Suomessa tarvitaan virvoituksen aikoja.
Kristittyjen, pastorien ja kaikkien ihmisten on tehtävä parannusta siitä, -
että olemme seuranneet omia teitämme emmekä Hänen teitään.
On pyydettävä anteeksi sitä, että olemme olleet ylpeitä, -
loukanneet kristittyjä, kulkeneet har- haan ja seuranneet omia polkujamme.
Raamatussa sanotaan, että kun tunnustamme syntimme, -
Hän antaa anteeksi ja puhdistaa kaikesta vääryydestä.
2. Aik. 7:ssä sanotaan, että jos kansani, joka on otettu nimiini, -
nöyrtyy, ja he rukoilevat ja palajavat pahoilta teiltänsä, -
niin Hän kuulee taivaasta ja tekee maamme jälleen terveeksi.
Se on vastaus Suomelle. Jumala tahtoo tehdä maan terveeksi.
Se alkaa seurakunnasta. Hän haluaa, että uskovat tekevät parannusta -
maailman ja seurakunnan asioista. "Herra, anna virvoituksen ajat.
Käännä sydämemme taas puoleesi. Käännä meidät pois rahasta, -
halusta elää vain itselle, egoismista, itsekkyydestä -
ja itsekkäästä elämäntyylistä: "Minä, minä ja minä.
Anna vene ja ongenkoukku. Menen vuorille perheeni kanssa."
Keskitymme vain itseemme. Jumala tahtoo kääntää meidät puoleensa.
Kiitos Juennine. Siunausta työllesi Suomessa ja maailmalla! - Kiitos.
Suomennos: Marianne Tenetz